cyanic-selkie/wikianc huggingface dataset:
Առաջին համաշխարհային պատերազմը ծովում
Հեղափոխություն
Հոկտեմբերյան հեղափոխությունից հետո ռուսական նավատորմը լիովին կորցրել էր մարտունակությունը։ Ռուսները դուրս եկան պատերազմից՝ Կենտրոնական ուժերի հետ կնքելով Բրեստ-Լիտովսկի պայմանագիրը։ Այդ հաշտության պայմանագրի համաձայն ռուսական բանակը և նավատորմը լքեց ծովափնյա ամրությունները` դրանք թողնելով անկախացած Ֆինլանդիային և Էստոնիային։ 1918 թվականի մայիսին տեղի ունեցավ Բալթյան նավատորմի սառցե արշավը։ Նավերը Ռևելով, Հելսինկֆորսով` սառույցների միջով շարժվեցին Կրոնշտադտ։ Տեղափոխությունը տեղի ունեցավ նավատորմի հրամանատար Ա. Մ Շաստնիի (1881-1918) նախաձեռնությամբ։
Բարենցի և Սպիտակ ծով
Ռազմական նշանակության բեռները Մեծ Բրիտանիայից ծովային ուղիով ներկրվում էին Ռուսաստան` Արխանգելսկ։ Այդ ճանապարհը հաղթահարվում էր երկու շաբաթում։ Նավերը շարժվում էին առանց պաշտպանության, որի հետևանքով գերմանական սուզանավերը 3 նավ ջրասույզ այրեցին։ Գերմանական «Մետեոր» օգնական հածանավը կարողացավ մտնել Սպիտակ ծովի հյուսիսային մասը և Սվյատոյ Նոս հրվանդանի շրջանում ականապատում կատարել։ Այդ ականներից պայթեցին 10 շոգենավեր, երկու առագաստանավեր և երկու ռազմական նավեր։
Գերմանական սուզանավերը Բարենցի ծովում էին 1916 թվականից և 1916 թվականի սեպտեմբերին ջրասույզ արեցին 30 շոգենավեր և առագաստանավեր։ 1916 թվականի հոկտեմբերից մինչև 1917 թվականի հունվարը գերմանական սուզանավերից կործանվեցին միայն նորվեգական` 148 նավ։ Առևտրական նավերը սուզանավերից պաշտպանելու ամենաարդյունավետ միջոցը եղավ պահակախմբային (կոնվոյ) համակարգ, որը լայնորեն կիրառվել սկսեց 1916 թվականի աշնանից։ Նորվեգական սահմանից մինչև Արխանգելսկ հսկողությունն փոխեփոխ իրականացնում էին ռուսական և բրիտանական նավերը ։
Խաղաղ և Հնդկական օվկիանոսներ
Խաղաղ օվկիանոսում տեղակայված ծովային ուժերը պատերազմը սկսելուց հետո մասնակցել են ռեյդային օպերացիաների։ Գեերմանական «Էմդեն» հածանավը Պենանգայի մարտի ժամանակ հանկարծակի հարձակմամբ ոչնչացրեց ռուսական «Ժեմչուգ» հածանավև ւ ֆրանսիական ականակիր «Մուշկետ» նավը և խորտակեց մոտ երեսուն առևտրային նավ ռեյդային օպերացիաների ժամանակ, որից հետո Կոկոսյան կղզիների մարտի ժամանակ ջրասույզ արվեց։
Գերմանական Արևելա-ասիական հածանավային էսկադրան Կորոնելի ճակատամարտում ռմբակոծեց հածանավային էսկադրան խորտակելով «HMS Good Hope» և «HMS Monmout» զրահակիր հածանավերը։ 1914 թվականի դեկտեմբերին Ֆոլկլենդյան կղզիների ճակատամարտում էսկադրան ոչնչացվեց։
Գերմանական «Քյոնիգսբերգ» հածանավը պատերազմի սկզբում գտնվում էր Գերմանական Արևելյան Աֆրիկայի մայրաքաղաք Դար էս Սալամում։ Այս նավը իրականացրել է նաև մի քանի օպերացիաներ. Ադենյան նեղուցում գրավել է անգլիական շոգենավը, Մադագասկարի ափերն է ռնբակոծել, Ֆոլկլենդյան կղզիների ճակատամարտ թվականի սեպտեմբերի 20-ին Զանզիբար կղզու նավահանգստում մարտի ժամանակ խորտակել է անգլիական «Պեգասուս» հածանավը։ 1915 թվականի հուլիսի 11-ին «Քյոնիդսբերգը» խոչտակվել է Ռուֆիջի դելտայում, երբ ծովամարտում էր չորս անգլիական մավերի դեմ։
Արտաքին հղումներ
Կատեգորիա:Ծովային պատերազմներ Կատեգորիա:Առաջին համաշխարհային պատերազմի ծովամարտեր Կատեգորիա:1916 հակամարտություններ
Գևորգ Մշեցի
Գևորգ Մշեցի Ջավրուշյան, հայ գեղանկարիչ
Կենսագրություն
Նկարել սկսել է դեռ վաղ հասակից։ 1969-1980 թվականներին սովորել է նկարիչ Կառլեն Հովսեփյանի արվեստանոց-ստուդիայում։ 1977-1982 թվականներին՝ Երևանի գեղարվեստա-թատերական ինստիտուտում։ 1979 թվականից մասնակցել է հանրապետական և միջազգային ցուցահանդեսներին։ 2000 թվականից Հայաստանի նկարիչների միության անդամ է։
Դասավանդում է Երևանի պետական համալսարանի Իջևանի մասնաճյուղում կիրառական արվեստի ֆակուլտետում։
Ծանոթագրություններ
Կատեգորիա:Հայ գեղանկարիչներ Կատեգորիա:Հայաստանի նկարիչների միության անդամներ
Fujitsu
Fujitsu Limited (ճապ. 富士通株式会社,) (TYO: 6702), խոշոր կորպորացիոն, էլեկտրոնիկա արտադրող ընկերություն։ Աշխատում է գլոբալ մակարդակով, ունի դուստր ստորաբաժանում ամբողջ աշխարհում։
Պատմությունը
1923 թվականին հիմնվել է ճապոնական ընկերությունը, Fuji Denki Seizō K. K.}, անգլ. Fuji Electric Company) — համատեղ ձեռնարկություն, թողարկման էլեկտրական սարքավորումներ, Siemens AG և Furukawa Denki Kōgyō. Ավելի ուշ ՝ 1984 թվականին այս ընկերությունը դարձել է և կոչվել Fuji Electric: Ընկերությունը սերտորեն համագործակցում է Siemens AG կոնցեռնի հետ։ Ապրիլին 1978 թվականին ընկերությունների միջև կնքվել է համաձայնագիր համատեղ արտադրության համակարգիչների, ինչպես նաև 1999 թվականին ստեղծվեց դուստր ընկերությունը Fujitsu Siemens Computers: 2009 թ. ընկերությունը կոչվում է Fujitsu Technology Solutions և մասնագիտացած է ՏՏ լուծումների վրա։
Կառուցվածքը
Խմբի կազմում Fujitsu (Fujitsu Limited) մարտի 31-ին 2010 թվականի կազմում են 540 դուստր ընկերությունների և ևս 20-ը համատեղ ձեռնարկություններ ։
Հիմնական ընկերությունների խմբում են։
Սեփականատերերը
Առավել խոշոր բաժնետերեր (ըստ նույն տվյալների) են։
Ծանոթագրություններ
Կատեգորիա:Fujitsu Կատեգորիա:Բջջային հեռախոս արտադրողներ Կատեգորիա:Համակարգիչ արտադրողներ Կատեգորիա:Ճապոնական ապրանքանիշեր
Ներքին Խոդաշեն
Ներքին Խոդաշեն (ქვემო ხოდაშენი), գյուղ Վրաստանում։ Գտնվում է Կախեթի մարզ երկրամասի Թելավի մունիցիպալիտետում ։
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 1277 մարդ ։
Ծանոթագրություններ
Կատեգորիա:Վրաստանի բնակավայրեր Կատեգորիա:Վրաստանի գյուղեր Կատեգորիա:Թելավի շրջան
Էդիթ Հիփքինս
Էդիթ Հիփքինս (Edith Hipkins, ), բրիտանացի դիմանկարիչ, 1883-1911 թվականներին պարբերաբար ցուցադրվել է Թագավորական ակադեմիայում ։
Կենսագրություն
Հիփքինսը Ջեն Սաութերի և երաժշտագետ Ալֆրեդ Ջեյմս Հիփքինսի դուստրն է ։ 1890-ականներին նա նկարել է երկու նկար, որոնք հիմա ազգային հավաքածուներում են։ Նրա նկարներից մեկը Երաժշտության թագավորական ակադեմիայի հավաքածուում է, և երկրորդը նրա հոր դիմանկարն է, որը պահվում է Լոնդոնի դիմանկարների ազգային պատկերասրահում ։ Նա Գեղարվեստի թագավորական ակադեմիայում ցուցադրվել է 1883 թվականին, 1884 թվականին, 1897 թվականին և 1898 թվականին ։
Հիփքինսի ընտանիքը ապրում էր Արևմտյան Լոնդոնում և մի սոցիալական խմբի մաս էր, որը ներառում էր նկարիչներ, գրողներ և երաժիշտներ։ Նկարիչ Լոուրենս Ալմա-Թադեման և իր ընտանիքը հատկապես մտերիմ էին էդիթին և նրա հայրիկին, և երկու ընտանիքներն էլ միասին շատ ժամանակ էին անցկացնում։ Այդ շրջանակի մեջ ընդգրկված էին նաև Էդվարդ Բյորն-Ջոնսը, Ջոն Էվերեթ Միլլեսը, Ուիլյամ Հոլման Հանտը և Ջորջ Ֆրեդերիկ Ուոթսը։ Հիփքինսի ընտանիքը նաև մեծապես շփվում էր իր ժամանակի մեծ նկարիչներից շատերի հետ, թե՛ այդ շրջանակում, թե՛ շրջանակից դուրս։ Շատերը գովաբանում էին էդիթի նկարչական հմտությունները, Բյորն-Ջոնսը անգամ առաջարկել է լինել նրա ուսուցիչը։
1937 թվականին նա հրատարակել է «Ինչպե՞ս է Շոպենը նվագում» վերնագրով գիրք, որը հիմնված է եղել իր հոր ուշ շրջանի նշումների վրա ։
Ծանոթագրություններ
Կատեգորիա:Բրիտանացի նկարչուհիներ
Ալֆրեդ Շմիդտ
Ալֆրեդ Շմիդտ (Alfred Schmitt, ), ֆրանսիացի աստղագետ, աշխատել է Ալժիրի աստղադիտարանում։
Աստերոիդների հայտնաբերող, ով 30-ական և 40-ական թվականներին աշխատել է Ալժիրի աստղադիտարանում, իսկ 1949 թվականից սկսել է աշխատել Բելգիայի թագավորական աստղադիտարանում ։ Նրա կողմից հայտնաբերվել է ընդհանուր առմամբ 4 աստերոիդ, առաջինը 1932 թվականին Ալժիրի աստղադիտարանում, մյուսները՝ 1952 թվականին Բելգիայում ։
Ամուսնացել է իր գործընկեր Օդետ Բանկիլյոնի հետ։ 1955-1958 թվականներին աշխատել է Կիտոյի աստղադիտարանի տնօրեն։ Թոշակի է անցել 1973 թվականին։
Իր հայտնաբվերած առաջին աստերոիդը անվանել է իր գործընկեր Լուի Բոյերի պատվին, իսկ նա իր հերթին իր հայտնաբերած աստերոիդներից մեկը անվանել է Ալֆրեդ Շմիդտի պատվին ((1617) Ալշմիտ) ։
Ծանոթագրություններ
Կատեգորիա:Ֆրանսիացի աստղագետներ Կատեգորիա:Աստերոիդ հայտնաբերողներ
Ուիլյամ Հերշել
Կենսագրություն
Ծնվել է գերմանական Հաննովեր քաղաքում՝ քրիստոնեություն ընդունած աղքատ հրեա երաժշտի ընտանիքում ։ Եղել է Իսահակ և Աննա Հերշելների տասը երեխաներից մեկը։ Հայրը եղել է տեղի զինվորական նվագախմբու հոբոյ նվագող։ Տասնյոթ տարեկանում զինվորական նվագախմբը, որի կազմում նույնպես հոբոյ էին նվագում Վիլհելմն ու իր եղբայր Յակոբը, գործուղվում է Անգլիա։
Այնտեղ 1757 թվականից սկսել է զբաղվել երաժշտությամբ, իսկ հետո սկսել է հրապուրվել մաթեմատիկայով և աստղագիտությամբ։ Աստղագիտություն սովորել է ինքնուրույն։ 1773 թ. առաջին անգամ սկսել է իր ձեռքով պատրաստել հեռադիտակի հայելիներ և օպտիկական սարքեր։ Անգլիայի թագավոր Գեորգ 3-րդը նրան տրամադրում է առանձին աստղադիտարան կառուցելու միջոցներ։ 1789 թ. Հերշելը որոշ տեխնիկական կատարելագործումների և հայելիների տրամագիծը մինչև 126 սմ մեծացնելու միջոցով կարողացավ պատրաստել իր ժամանակի ամենամեծ հեռադիտակը (երկարությունը՝ 12 սմ, հայելու տրամագիծը՝ 122 սմ)։ Դրա միջոցով կարողացավ ուսումնասիրել միգամածություններն ու գիսավորները, ինչպես նաև՝ Ծիր Կաթնի կառուցվածքը, եզրակացնելով, որ այն ունի սկավառակի ձև, իսկ Արեգակնային համակարգը գտնվում է նրա կազմում։ Այդ բոլոր աշխատանքների ժամանակ Ուիլիամի օգնականն էր նրա քույր Կարոլինա Հերշելը։
Հարկ է նշել նաև, որ նա անում էր նաև տարօրինակ գիտական հետևություններ, օրինակ՝ համարում էր, որ բոլոր մոլորակները բնակեցված են, որ Արեգակի եռացող մթնոլորտի տակ գտնվում է ամպերի խիտ շերտ, իսկ ավելի ներքևում՝ պինդ մակերևույթ։
Ուիլյամ Հերշելն ու իր կին Մերին ունեցել են մեկ որդի՝ Ջոն անունով, ով հետագայում նույնպես դարձավ ճանաչված աստղագետ։ Ուիլյամի եղբայրներից մեկը՝ Ալեքսանդրը քրոջ Կարոլինի և զարմիկ Ջոնի մոտ ապրելու համար նույնպես տեղափոխվել է Անգլիա։ Եղբոր մահից հետո Կարոլինը վերադարձել է Հաննովեր և այնտեղ մահացել է 1848 թ. հունվարին։
Երկնքի դիտումներն Ուիլիամ Հերշելն սկսել է 1773 թվականից։ Հայտնաբերել Է Ուրան մոլորակը (մարտի 13, 1783), Ուրանի երկու արբանյակը (1787 թ.), դրանց հակադարձ շարժումը (1797 թ.), Սատուրնի երկու արբանյակը (1789 թ.), չափել Սատուրնի Ա նրա օղակների պտտման պարբերությունները (1790 թվական) ևն։ Հաստատել Է կրկնակի աստղերի գոյությունը և կազմել դրանց երեք աստղացուցակ։ Հայտնաբերել Է ավելի քան 2500 նոր միգամածություններ և աստղակույտեր, ուսումնասիրել Արեգակի և բազմաթիվ աստղերի սպեկտրները։ Առաջինն Է նշել Գալակտիկայի ընդհանուր ձևն ու գնահատել նրա չաֆերը։ Հայտնաբերել Է արեգակնային համակարգի շարժումը տարածության մեջ, առաջ քաշել դիֆուզ նյութից աստղերի առաջացման միգամածային կոսմոգոնիական վարկած։
Ծանոթագրություններ
Կատեգորիա:Գերմանացի աստղագետներ Կատեգորիա:Անգլիացի աստղագետներ Կատեգորիա:Շվեդիայի գիտությունների թագավորական ակադեմիայի անդամներ Կատեգորիա:Պրուսիայի գիտությունների ակադեմիայի անդամներ Կատեգորիա:Ֆրանսիայի գիտությունների ակադեմիայի անդամներ Կատեգորիա:Գերմանացի երաժիշտներ Կատեգորիա:Գերմանացի կոմպոզիտորներ Կատեգորիա:Սանկտ Պետերբուրգի գիտությունների ակադեմիայի պատվավոր անդամներ Կատեգորիա:Գերմանացի ֆիզիկոսներ Կատեգորիա:Իրավաբանական գիտությունների դոկտորներ
Աչի լեզու
Աչի (Achí), մայա լեզու, սերտ կապված է Կիչե լեզվի հետ։ Տարածված է Գվատեմալայի Բախա-Վերապաս դեպարտամենտում։ Ունի երկու բարբառ՝ կուբուլյան աչի (մոտ 48 հազար մարդ Կուբուլկո շրջանում, Ռաբինալ քաղաքից արևմուտք) և ռաբինալյան աչի (մոտ 37 հազար մարդ Ռաբինալ շրջանում )։
Նախակոլումբիան գրականության գլուխգործոցներից է Ռաբինալյան Աչին՝ թատերական աշխատանք գրված աչի լեզվով։
Արտաքին հղումներ
Կատեգորիա:Գվատեմալայի լեզուներ Կատեգորիա:Կցական լեզուներ
Սրբասուրբ կույս Մարիամի վերափոխման բազիլիկ տաճար
Սրբասուրբ կույս Մարիամի վերափոխման բազիլիկ տաճար (катэдральны Унебаўзяцця Найсвяцейшай Панны Марыі). անվանվում է նաև Պինսկի տաճար, Բելառուսի Պինսկ քաղաքում 18-րդ դարում բարոկկո ոճով կառուցված կաթոլիկ տաճար
Պատմություն
Տաճարն ու նրա հարևանությամբ գտնվող ֆրանցիսկյան վանքը, որը նույնպես ճարտարապետական բարոկկո ոճի նմուշ է, կառուցվել են 1712-ից 1730 թվականների միջակայքում, ճիշտ այն վայրում, որտեղ դեռևս 1396 թվականին Պինսկի իշխան Սիգիզմունդ Կեստուտաիտիսի պատվերով բարձրացվել էր փայտաշեն մի եկեղեցի։ 1852 թվականին վանքը փակվել է, մինչդեռ եկեղեցին դարձել է թեմական առաջնորդանիստ, իսկ 1925 թվականից էլ՝ Պինսկի թեմի կաթոլիկ տաճար։
Արտաքին հղումներ
Կատեգորիա:Բելառուսի մշակույթ Կատեգորիա:Տաճարներ այբբենական կարգով
Տիմֆի
Տիմֆի, նաև՝ Տիմֆե (Τύμφη), լեռնազանգված Հունաստանի արևմտյան մասում՝ Զագորի պատմական մարզում, Յանինա նոմում։ Պինդոսի բաղկացուցիչ մասն է։ Արևմուտքից արևելք ձգվում է 20-25 կիլոմետր, հյուսիսից հարավ՝ 15 կիլոմետր։ Ունի մի շարք գագաթներ, որոնցից ամենաբարձրը Գամիլան է՝ 2497 մ։ Հաջորդում են Աստրական՝ (Αστράκα) 2436 մ, Պլոսքոսը՝ 2400 м, Լապատոսը՝ 2251 մ։
Տիմֆիի լանջին է գտնվում ալպիական տիպի Դրակոլիմնի լճը։ Հյուսիսարևմտյան լանջերից սկիզբ են առնում Աոոս գետակն ու նրա Վոյդոմատիս վտակը։ Աոոսի Վիկոս կիրճն ընդգրկվել է Գինեսի ռեկորդների գրքում՝ որպես համեմատաբար փոքր լայնության պայմաններում ամենամեծ խորությունն ունեցող կիրճ ։
Տիմֆի սարն ու Աոոսի կիրճը ընդգրկված են Վիկոս-Աոոս ազգային պարկում, որը տարեկան 100 հազարից ավել այցելու է ունենում ։
Ֆարա դ’Իզոնցո
Ֆարա դ’Իզոնցո (Farra d'Isonzo), կոմունա Իտալիայում։ Գտնվում է Ֆրիուլի Վենետիկ Ջուլիա մարզում՝ Գորիցիա գավառում։
Բնակչությունը կազմում է 1779 մարդ 2008 թվականի մարդահամարի տվյալների, բնակչության խտություն՝ 177 մարդ/կմ²։ Զբաղեցնում է 10 կմ² մակերես։ Փոստային ինդեքս՝ 34070։ Հեռախոսային կոդ՝ 0481։
Ժողովրդագրություն
Բնակչության աճ
Աստղադիտարան
Քաղաքում է գտնվում Ֆարա դ’Իզոնցո աստղադիտարանը (աստղադիտարանի կոդը՝ 595), որտեղ կատարվել են աստերոիդների աստղագիտական հետազոտություններ: Այս աստղադիտարանում են հայտնաբերվել 222 աստերոիդներ :
Աստղադիտարանում 1989 թվականին հայտնաբերված աստերոիդներից մեկը քաղաքի պատվին անվանվել է (6501) Իսոնզո :
Արտաքին հղումներ
Կատեգորիա:Իտալիայի բնակավայրեր
Պանտիան
Պանտիան (პანტიანი), գյուղ Վրաստանում։ Գտնվում է Կախեթի մարզ երկրամասի Թելավի մունիցիպալիտետում ։
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 2 մարդ ։
Պար (նկար, Մատիս)
«Պար» (La Danse), 1910 թվականի նկար, որի հեղինակն է ֆրանսիացի Անրի Մատիսը։ Գոյություն ունի 2 տարբերակ. առաջինը գտնվում է ժամանակակից արվեստի թանգարանում, իսկ երկրորդը և ավելի շատ հայտնին գտնվում է Սանկտ-Պետերբուրգի հանրապետական էրմիտաժում։
Կատեգորիա:1910 նկարներ Կատեգորիա:Մերկ կանանց պատկերով նկարներ Կատեգորիա:Էրմիտաժի նկարներ Կատեգորիա:Նյու Յորքի ժամանակակից արվեստի թանգարանի նկարներ Կատեգորիա:Անրի Մատիսի նկարներ
ԱՄՆ-ի օդային հարվածները Իրաքում և Սիրիայում
2019 թվականի դեկտեմբերի 29-ին Միացյալ Նահանգները ավիահարվածներ է հասցրել Իրաքում և Սիրիայում շիա աշխարհազորի «Կատաիբ Հեզբոլլահ» դիրքերի ուղղությամբ, ինչի հետևանքով սպանվել է աշխարհազորի առնվազն 25 անդամ և վիրավորվել 55-ը։ ԱՄՆ-ի պաշտպանության նախարարությունը հայտարարել է, որ գործողությունը ձեռնարկվել է ի պատասխան իրաքյան ռազմաբազաների վրա բազմակի հարձակումների, որոնց վրա տեղակայված են կոալիցիայի ուժերը, որոնք մասնակցում են «Inherent Resolve» գործողությանը, մասնավորապես, հարձակումը Քիրքուքի K-1 ավիաբազայի վրա 2019 թվականի դեկտեմբերի 27-ին, որի հետևանքով զոհվել Է ամերիկացի քաղաքացիական կապալառուն ։
Ծանոթագրություններ
Կատեգորիա:2019 հակամարտություններ
Էվելին Ֆլեմինգ
Էվելին Բեատրիս Սեն Կրուա Ռոուզ (ամուսնական ազգանվամբ հայտնի որպես Էվա Ֆլեմինգ, Evelyn Beatrice Sainte Croix Rose, Eve Fleming, ) , անգլիացի աշխարհիկ տիկին։
Գրողներ Պիտեր և Յան Ֆլեմինգների ու թավջութակահարուհի Ամարիլլիս Ֆլեմինգի մայրը։
Էվելինը ծագել է բավականին հարգված տոհմից և ամուսնացել է շոտլանդացի ֆինանսագետ Ռոբերտ Ֆլեմինգի որդու՝ Վալենթայն Ֆլեմինգի հետ, որի հետ ամուսնության արդյունքում դարձել է չորս որդիների մայր։ Վալենթայնը մահացել է Առաջին համաշխարհային պատերազմի ժամանակ՝ թողնելով ընտանիքին մեծ ժառանգություն, որից Էվելինին հասել է Լոնդոնում գտնվող տունը և պատկառելի թոշակ։ Նա այլևս չի ամուսնացել, սակայն ամուսնու մահից վեց տարի անց Էվելինը նկարիչ Օգաստես Ջոնից դուստր է ունեցել՝ Ամարիլլիսին։
Էվելինը եղել է որդիների կյանքի հիմնական շարժիչ ուժը։ Նա փորձել է նրանց համար ձեռք բերել պապի ժառանգությունը, քանի որ հենց նրա երեխաները՝ որպես Ռոբերտի ավագ որդու ժառանգներ, հանդիսանում են առաջնային ժառանգորդներ։ Չնայած նրա ջանքերին՝ Ռոբերտը իր հսկայական կարողությունը կտակել է կնոջը, որը հետագայում բաժանել է այն իր մնացած երեխաների միջև։
Էվելինը մահացել է 1964 թվականին՝ իր որդի Յանի մահից երկու շաբաթ առաջ ։
Ամուսնական կյանք
Էվելին Բեատրիս Սեն Կրուա Ռոուզը ծնվել է 1885 թվականին Քենսինգթոնում, հաշտարար դատավոր Ջորջ Ալֆրեդ Սեն Կրուա Ռոուզի և Բեատրիս Քվեյնի ընտանիքում։ Հորական կողմից նա սըր Ֆիլիպ Ռոուզի թոռն էր, որը վարչապետ Բենջամին Դիզրայելիի իրավաբանական հարցերով խորհրդականն էր, մորական կողմից՝ լոնդոնյան ականավոր վիրաբույժ և հայտնի «Բժշկական բառարանի» խմբագիր Ռիչարդ Քվեյնի։ Բացի Էվելինը՝ ընտանիքում կային դուստր Քեյթլինը և երկու որդիներ՝ Այվորը և Հարթքորթը։ Այվորը սովորել է Իթոնում, Հարթքորթը՝ Իթոնում և Օքսֆորդում, որտեղ ծանոթացել է Վալենթայն Ֆլեմինգի՝ Էվելինի ապագա ամուսնու հետ։
Չնայած հարսնացուի ընտրության հարցում նախնական անհամաձայնությանը՝ հայրը հարսանիքից անմիջապես հետո Վալենթայնի հաշվին փոխանցել է չորս միլիոն ֆունտ։ Այդ գումարով նորապսակները ձեռք են բերել մի քանի տուն, որոնցից երկուսը գտնվում էին Վալենթայնի ծնողների սեփականությունների հարևանությամբ։ Մեյֆերի տանը, որը գտնվել է Ֆլեմինգ ավագների տան անկյունում, լույս աշխարհ են եկել Էվելինի երկու ավագ որդիները՝ Պիտերը և Յանը։ Ավագ որդիների ծնունդի առաջին տարիները ընտանիքն անցկացրել է Բրեզերս պարկում, որն իրական դրախտ էր երեխաների համար իր բազմաթիվ խաղասենյակներով և բացօդյա հսկայական խաղահրապարակներով, և Փիթ հաուսում, որը Համփսթես Հիթում էդվարդինյան առանձնատուն էր։ Էվելինն ընտանիքում ստացել է մի քանի մականուն՝ Միվի (Miewy), Մի (Mie) և Էմ (M)։
Ամուսնու մահից հետո Էվելինը որոշ ժամանակ հեռացել է երեխաներից։ Նրա որդիները մի քանի ամիս անցկացրել են Վալենթայնի ծնողների տանը՝ միայն ազատ օրերին լքելով այն, որպեսզի այցելեն մորը, որը չէր գնում լոնդոնյան տնից։ Ավելի ուշ Վալենթայնը փաստացի սրբացվել է ընտանիքում. Էվելինը հաճախ է ամուսնուն օրինակ բերել երեխաների մոտ, իսկ նրա լոուլենդյան ծագումը այլևս չի թվացել վատը։ Մոր հորդորով՝ Պիտերը և Յանը իրենց երեկոյան աղոթքն ավարտել են հետևյալ բառերով «… և խնդրում եմ, սիրելի Աստված, թույլ տուր ինձ մեծանալ Մոկիի նման»։
Վալենթայնի մահից և՛ առաջ, և՛ հետո Էվելինը եղել է որդիների, հատկապես Յանի, կյանքի շարժիչ ուժը։ 1914 թվականի նոյեմբերին, երբ Վալենթայնը գնացել է պատերազմ, Էվելինը Յանին և Պիտերին տվել է Դորսեթի Դարնֆորդ նախապատրաստական դպրոց։ Այդ դպրոցը ճանաչված էր նրանով, որ իր շրջանավարտներին պատրաստում էր Իթոն ընդունվելուն, որտեղ հորը հետևելով իրենց հերթին պիտի գնային Պիտերը և Յանը։ Էվելինը անմիջական կապ է պահել դպրոցի տնօրեն Թոմ Փելաթի հետ։ 1927 թվականին Էվելինը Իթոնում և Սանդհյորսթում ռազմական քոլեջի կրթությունն ընդհատած Յանին ուղարկել է ավստրիական Կիցբյուելում գտնվող Թեներհոֆ մասնավոր դպրոց, որը ղեկավարում էին Էռնան Ֆորբս Դենիսը և նրա գրող կին Ֆիլիս Բոթոմը։ Այստեղ Յանը պետք է նախապատրաստվեր արտաքին գործերի նախարարությունում հավանական աշխատանքից։ Յանը արտաքին գործերի նախարարություն ընդունվելու հայտ է ներկայացրել, սակայն ձախողել է քննությունները։ Էվելինը կրկին խառնվել է որդու գործերին՝ 1931 թվականի հոկտեմբերին Յանի համար խմբագրի օգնականի և լրագրողի պաշտոնի համար համաձայնության գալով սըր Ռոդերիկ Ջոնսի հետ, որը նորությունների Ռոյթերս գործակալության ղեկավարն էր։ 1933 թվականի հոկտեմբերին մոր և ընտանիքի մյուս անդամների ճնշմամբ Յանը աշխատանքի է անցել բանկային ոլորտում, որի ներկայացուցիչ էր Էվելինի եղբայրը՝ Հարթքորթը։
Շնորհիվ որդու վրա ազդեցության՝ Էվելինը, ինչպես ենթադրել է Յան Ֆլեմինգի կենսագիր Ջոն Փիրսոնը, կարող էր լինել «ՄԻ-6»-ի հերոսներից մեկի՝ М-ի նախատիպը։ Դա են ապացուցում ինչպես հերոսի բնավորությունը՝ միաժամանակ խիստ և բարի, վախի և սիրո զգացումներ ներշնչող, այնպես էլ այն, որ հերոսը կոչված է Էվելինի ընտանեկան մականուներից մեկով ։
Այրիություն
1920-ական թվականներին Էվելինը բուռն սիրավեպ է ունեցել նկարիչ Օգաստես Ջոնի հետ։ Նա քառասուն տարեկան դեռ չկար և հարուստ էր, ինչի շնորհիվ Ջոնը Էվելինի մեջ գտել է ոչ միայն հիանալի սիրուհի, այլև հովանավոր։ Սակայն Օգաստեսը պահպանել է այլ սիրուհիների հետ կապը։ Էվելինը որոշել էր ամուսնանալ նրա հետ, սակայն երբ պարզ է դարձել, որ նրա հույսերն ապարդյուն են, որոշել է նրանից երեխա ունենալ։ Ամուսնու մահից վեց տարի անց նա աղջիկ է ունեցել, որին կոչել է Ամարիլլիս։ Սակայն դա հեռու չի պահել Ջոնին սիրային արկածներից։ Երբ մոդելներից մեկը և համատեղությամբ սիրուհին աղջիկ է ունեցել Օգաստեսից՝ Զոիին, Էվելինը ցանկություն է հայտնել որդեգրել նրան, իսկ երբ մերժում է ստացել աղջկա մորից, առանց նրա թույլտվության երեխային տարել է Ուելսի հյուսիս, որտեղից վերադարձրել է Օգաստեսը։ Սեփական դստերը Էվելինը երկար ժամանակ թաքցրել է հասարակությունից, իսկ աղջկան խնամող անձնակազմին հրամայել է բոլոր հետաքրքրվողներին ասել, որ նա որդեգրել է Ամարիլլիսին։ Ջոնից բաժանվելուց հետո Էվելինն իր ողջ ուշադրությունը և հոգատարությունը կենտրոնացրել է դստեր վրա՝ փաստացիորեն իր մյուս երեխաներին երկրորդ պլան գցելով։
1933 թվականի հուլիսին մահացել է Վալենթայնի հայրը։ Նրա մահից որոշ ժամանակ առաջ Էվելինը այցելել էր սկեսրայրին՝ հույս ունենալով երկու որդիների համար ձեռք բերել նրա ժառանգությունը։ Էվելինը հիշեցրել է Ռոբերտին, որ հենց իր չորս որդիներն են հանդիսանում նրա ավագ որդու երեխաները և հետևաբար ավելի շատ իրավունք ունեն ժառանգելու պապի ունեցվածքը։ Սակայն չնայած Էվելինի ջանքերին՝ Ռոբերտը իր ողջ կարողությունը, որի արժեքը հավասար է եղել երեք միլիոն ֆունտի, թողել է իր այրուն, որը հետագայում բաժանել է ժառանգությունը իր մնացած երեք երեխաների միջև։
1950-ական թվականների սկզբին Էվելինը տուն է ձեռք բերել Բահամյան կղզիներում և այդտեղ է անցկացրել տարվա մեծ մասը։
Էվելինը մահացել է 1964 թվականի հուլիսի 27-ին՝ իր որդի Յանի մահից երկու շաբաթ առաջ։ Էվելինի անձնական կարողությունը մահվան պահին կազմել է մոտավորապես 101 հազար ֆունտ, որի մեծ մասը ժառանգել է Ամարիլլիսը։
Զավակներ
Վալենթայնի հետ ամուսնությունից Էվելինն ունեցել է չորս որդի.
Օգաստես Ջոնից.
Գրականություն
Կատեգորիա:Ֆլեմինգներ
Հենրի Ռեզնիկ
Հենրի Մարկովիչ Ռեզնիկ (Генри Маркович Резник, ), խորհրդային և ռուս իրավաբան, իրավագիտության թեկնածու, Ռուսաստանի Դաշնության վաստակավոր իրավաբան (1998)։ Մոսկվայի փաստաբանների ասոցիացիայի փոխնախագահ։ Ռուսաստանի Դաշնության Նախագահին առընթեր քաղաքացիական հասարակության և մարդու իրավունքների զարգացման խորհրդի անդամ ։ Ռուսաստանի հրեական կոնգրեսի Հանրային խորհրդի անդամ։
Ընտանիք
Հայրը՝ Մարկ Իզրաիլևիչ Ռեզնիկը (1905-1969), աշխատել է որպես Սարատովի կոնսերվատորիայի ռեկտոր, ԽՄԿԿ Սարատովի մարզկոմի մշակույթի բաժնի վարիչ, Սարատովի Զավոդսկոյ շրջանի երաժշտական դպրոցի տնօրեն։ Մայրը՝ Միրրա Գրիգորիևնա Ռաֆալովիչ (1910-2004), դասավանդել է դաշնամուր Սարատովի կոնսերվատորիայում ։ Կինը՝ Լարիսա Յուլիանովնա Լվովա, փաստաբան է։ Որդին՝ վարդապետ Անդրեյ Գենրիևիչ Լվովն է (ծնված 1967 թվականին), ռուս ուղղափառ եկեղեցու հոգևորական, 2004 թվականից՝ Սբ. Սարովսկու Սերաֆիմ` Իվանովո քաղաքում.
Սպորտային գործունեություն
Մանկուց մասնակցել է սպորտային մրցումների։ 15 տարեկանում դարձել է ՌՍՖՍՀ-ի չեմպիոն պատանեկան բարձրացատկում։ 16 տարեկանից խաղացել է Սարատովի մեծահասակների վոլեյբոլի և բասկետբոլի հավաքականներում։ 1955 թվականին եղել է ՌՍՖՍՀ-ի բասկետբոլի հավաքականի անդամ, 1956 թվականին՝ վոլեյբոլ՝ դպրոցականների համամիութենական սպարտակիադայում։
1957-1959 թվականներին մասնակցել է Տաշքենդում վոլեյբոլի հավաքականի ստեղծմանը, այնուհետև եղել է «Дорожник» վոլեյբոլի թիմի (Ալմա-Աթա) հիմնադիրների մեկը և ավագը։
Նա բարձրացատկի Ղազախստանի ԽՍՀ չեմպիոնն ու ռեկորդակիրն էր։ Նա ղազախական «Դինամո» թիմի անդամ էր, որը հաջողությամբ հանդես եկավ ԽՍՀՄ վոլեյբոլի առաջնության երկրորդ խմբում։
Կրթություն
Սովորել է Կենտրոնական Ասիայի պետական համալսարանի իրավագիտության ֆակուլտետում (Տաշքենդ, 1957-1959 թվականներին)։ Ավարտել է Ղազախստանի պետական համալսարանի իրավաբանական ֆակուլտետը (1962 թվականին), «Իրավական կանխավարկածների մասին» թեզը արժանացել է համամիութենական ուսանողական մրցույթին։ 1969 թվականին ավարտել է ԽՍՀՄ դատախազության հանցագործությունների կանխարգելման պատճառների և միջոցառումների զարգացման համամիութենական ինստիտուտի ասպիրանտուրան։
Իրավագիտության թեկնածու է (1969 թվական, ատենախոսության թեման՝ «Ապացույցների գնահատականը՝ հիմնված ներքին համոզմունքի վրա խորհրդային քրեական գործընթացում»)։
2009 թվականից սկսած մինչև 2017 թվականի հունիսը եղել է Օ. Է. Կութաֆինի անվան Մոսկվայի պետական իրավաբանական համալսարանի փաստաբանության և  նոտարների ամբիոնի պրոֆեսոր, որտեղից նա հրաժարական է տվել այնտեղ Ստալինի հուշատախտակ տեղադրելուց հետո :(Ստալինը այնտեղ ելևույթ է ունեցել 1924 թվականին)։
Քննիչ և գիտնական
1962-1966թվականներին եղել է Ղազախստանի Ներքին գործերի  քննչական վարչության քննիչ (Ալմա-Աթա)։ 1969-1982 թվականներին աշխատել է ԽՍՀՄ դատախազության Հանցագործությունների կանխարգելման պատճառների և միջոցառումների ուսումնասիրման համամիութենական ինստիտուտում։ 1982-1985 թվականներին եղել է Արդարադատության աշխատողների կատարելագործման համամիութենական ինստիտուտի լաբորատորիայի վարիչ։ Հեղինակ է շուրջ 200 հրապարակումների՝ քրեական իրավունքի և գործընթացի հիմնախնդիրների, քրեագիտության, իրավունքի ընդհանուր տեսության, լրագրողական աշխատությունների վերաբերյալ։
Դրանցից են` «Ներքին համոզմունքը ապացույցների գնահատման մեջ» մենագրությունը (1977 թվականին), «Պաշտպանության իրավունքը» (1976 թվականին), «Երբ գալիս է պատասխանատվությունը» (1979 թվականին), «Պաշտպանության սահմանադրական իրավունքը» (1980 թվականին) գրքերը։ Նրա «Ժամանակակից ուրբանիզացիայի և հանցագործության հակասությունները» (1985 թվականին) և «Իրավաբան. մասնագիտության հեղինակությունը» (1987 թվականին) հոդվածները, որոնք տպագրվել են «Սովետական պետություն և իրավունք» ամսագրում, արժանացել են տարվա լավագույն հոդվածների մրցանակին. Սանկտ Պետերբուրգի պետական ունիտար ձեռնարկության պատվավոր դոկտոր է 2012 թվականից։
Փաստաբան
1985 թվականից Մոսկվայի իրավաբանների քաղաքային միության իրավաբանն է։
Նա փաստաբանությամբ զբաղվելու պատճառների մասին հետևյալն է հիշում. «Իմ անցումը փաստաբանության կապված էր 1985 թվականին Մոսկվայի կոլեգիայի «ջարդի» հետ։ Փաստաբանները մեղադրվում էին կաշառք հրահրելու կամ հաճախորդի գումարը խարդախությամբ վերցնելու մեջ։ Նոր քրեական գործեր էին նախապատրաստվում ։ Այս «ջարդը» կոչվել է «Կարատաևշչինա» քննիչ Վլադիմիր Կարատաևի անունով, որը ղեկավարել է հատուկ ստեղծված քննչական խումբը։ Մոսկվայի կոլեգիայի ղեկավարությունը հրավիրել է ինձ մասնակցելու պաշտպանությանը՝ որպես անկախ մարդ «դրսից», որը  իրավաբանական շրջանակներում  համբավ ուներ»։
1990 թվականից Մոսկվայի քաղաքացիական ավիացիայի պետական կոմիտեի նախագահության անդամ, 1997 թվականի մայիսից՝  նախագահ։ 2002 թվականի նոյեմբերից՝ Մոսկվայի փաստաբանների միության նախագահ։ Ռուսաստանի իրավաբանների դաշնային միության փոխնախագահ, իրավաբանների միջազգային միության (համագործակցության) փոխնախագահն է։ Իրավաբանների միջազգային միության (Համագործակցություն) փաստաբանության ինստիտուտի տնօրենն է։
Ռուսաստանի գիտությունների ակադեմիայի Պետության և իրավունքի ինստիտուտի իրավաբանական համալսարանի փաստաբանական ամբիոնի վարիչ է։
1998 թվականին պարգևատրվել է Պլևակոյի ոսկե մեդալով` բարձր մասնագիտական հմտությունների և ռուս իրավաբանի մասնագիտության զարգացման գործում ունեցած ավանդի համար, 2000 թվականին` «Հանրային ճանաչում» պատվո կրծքանշանով` մարդու իրավունքների պաշտպանության ակտիվ աշխատանքի և անկախության զարգացման գործում ունեցած ավանդի համար։
Մասնագիտացումն է՝ քրեական իրավունք և քրեական դատավարություն, զրպարտություն և բարի կամքի, մտավոր սեփականության, ձեռնարկատիրության իրավունք։
Նա քրեական գործերով պաշտպանել է Ուզբեկստանի վարչապետ Նարմախոնմադի Խուդայբերդիևին, Աբխազիայի Օչամչիրայի շրջանի դատախազ Վալերի Գուրջուային (այս գործը կապված էր վրաց-աբխազական հակամարտության բռնկման հետ, Աբխազիայում համարում էին քաղաքական)։
Նրա հաճախորդների թվում էին քաղաքական գործիչ և հրապարակախոս Վալերիա Նովոդվորսկայան, Ալեքսանդր Պրոնոզինը` զինվորական համոզմունքի նկատառումով զինծառայությունից հրաժարվող, լրագրողներ Վադիմ Պոեգլին, Անդրեյ Բաբիցկին, Օլգա Կիտովան, բնապահպաններ Ալեքսանդր Նիկիտինը և Գրիգորի Պասկոն («լրտեսության» գործերով), գրող Վլադիմիր Սորոկինը (մեղադրվում էր իր «Голубое Сало» գրքում պոռնոգրաֆիա տարածելու մեջ), հայտնի ձեռներեցներ Վլադիմիր Ռյաշենցևը ( («АНТ»կոնցեռնի գործը, որը լայնորեն հայտնի դարձավ 90-ականների սկզբին), Վլադիմիր Գուսինսկին, Բորիս Բերեզովսկին։
Քաղաքացիական գործերով նա ներկայացրել է Ռուսաստանի նախագահ Բորիս Ելցինի, Մաքսիմ Կուզմինի, Եգոր Գայդարի, Անատոլի Չուբայսի, Ալեքսանդր Շոխինի, Իլյա Զասլավսկու, գրող Անդրեյ Սինյավսկու, մշակույթի և արվեստի գործիչներ` Ռոբերտ Ռոժդեստվենսկու, Յուրի Տեմիրկանովի, Նիկոլայ Պետրովի, Լեոնիդ Չիժիկի, լրագրողներ` Ալեքսանդր Մինկինի, Պավել Գուսեւանի, Նատալյա Գեւորգյանի, Եվգենյա Կիսելեւանի շահերը։
Քննադատություն
Լրագրող Լև Սիգալը նրան մեղադրում է երկակի ստանդարտների, ինչպես նաև լրագրողների վրա ճնշում գործադրելու մեջ։ «Եվ այսպիսով, հպարտանալով իմ գտածոնով, ես զանգահարեցի Կուանիշևների պաշտպան Հենրի Ռեզնիկին, նրան պատմեցի գործի էությունը և խնդրեցի մեկնաբանել։ Սակայն հարգարժան փաստաբանի մեկնաբանությունների փոխարեն իմ հասցեին հնչեցին ... ուղղակի սպառնալիքներ։ Դրանից հետո Ռեզնիկը կապվեց իմ այն ​​ժամանակվա գլխավոր խմբագիր Եգոր Յակովլևի հետ և, չգիտեմ, թե ինչ փաստարկներով, համոզեց նրան «փաթաթել» իմ բացառիկ նյութը։ Ահա Հենրի Մարկովիչի իսկական վերաբերմունքը խոսքի ազատությանը»։
1999 թվականին նա գրել է «Жопасные штучки журналючки» հոդվածը լրագրող Լարիսա Կիսլինսկայայի դեմ, որը բացասական հոդված է գրել Օտարի Կվանտրիշվիլիի սպանության մեջ կասկածվող Ալեքսանդր Շոխինի մասին։ Հոդվածը գրվել է վիրավորական ձևով, և Կիսլինսկայան դատի է տվել Ռեզնիկին, բայց պարտվել է այն։
Այդ մասին «Հույժ գաղտնի» թերթի խմբագիրները, որտեղ աշխատում է լրագրողը, այսպես են գրել. «Եվ «цербер»-ը հաչեց. նա մի դույլ կեղտ է լցրել Լարիսա Կիսլինսկայայի վրա հստակ պատվերով հոդվածում։ Հայտնի փաստաբանը սայթաքել է տարօրինակ հայհոյանքների մեջ, որոնց համար պարկեշտ հասարակությունում ծեծում են։ Բայց Ռեզնիկին, ըստ երեւույթին, այնտեղ չե՞ն թողնում» ։
Ծանոթագրություններ
Կատեգորիա:Ռուս իրավապաշտպաններ Կատեգորիա:Իրավաբանական գիտությունների թեկնածուներ Կատեգորիա:Ռուսաստանի իրավաբաններ Կատեգորիա:Գիտնականներ այբբենական կարգով Կատեգորիա:Ռուսաստանի հրեաներ
HD 117618
HD 117618, աստղ, որը գտնվում է Կենտավրոսի համաստեղությունում։ Մեզանից հեռու է մոտ 124 լուսային տարի։ Այս աստղի շուրջ պտտվում են մինիմում 2 մոլորակներ։ HD 117618-ը համարվում է թզուկ աստղ։
Թոմ Քլենսի
Թոմաս Լեո Քլենսի կրտսեր (Thomas Leo Clancy Jr.,, առավել հայտնի է Թոմ Քլենսի (Tom Clancy) անունով), ամերիկացի գրող, գրել է տեխնոթրիլեր ժանրում և նկարագրել այլընտրանքային պատմություններ։ Հայտնի է Սառը պատերազմի և դրանից հետո տեղի ունեցած իրադարձությունների վերաբերյալ իր բեսթսելլերներով, որոնք տեխնիկական տեսանկյունից մանրամասն մշակված են։ Քլենսին նաև գրել է մի շարք համակարգչային խաղերի սցենարներ։
Կենսագրություն
Թոնաս Կլենսը ծնվել է 1947 թվականի ապրիլի 12-ին Մերիլենդ նահանգի Բալթիմոր քաղաքում։
Սովորել է Տաուսոնի Լոյոլա Բլեյքֆիլդի մասնավոր կաթոլիկ դպրոցում (Մերիլենդ նահանգ), որն ավարտել է 1965 թվականին։ Անգլիական գրականություն է սովորել Բալթիմորի Լոյոլի քոլեջում, որն ավարտել է 1969 թվականին ։
Մանուկ հասակից Քլենսին սիրել է ռազմական գործը, ծառայել է ԱՄՆ-ի բանակում, բայց ստիպված է եղել հեռանալ Վիետնամի պատերազմի ժամանակ՝ վատ տեսողության պատճառով ։ Բանասիրություն ուսումնասիրելուց հետո նա սկսել է աշխատել որպես ապահովագրական գործակալ ։
1969 թվականին Թոմ Քլենսին ամուսնացել է Վանդա Թոմասի հետ (Wanda Thomas) : 1997 թվականին Քլենսին ամուսնալուծվել է, որն ուժի մեջ է մտել 1999 թվականին ։
1993 թվականին Քլենսին ձեռք է բերել «Բալթիմոր Օրիոլս» բեյսբոլային ակումբ ։ 1998 թվականին նա պայմանավորվածություն է ձեռք բերել «Մինեսոտա Վայկինգս» ֆուտբոլային ակումբը ձեռք բերելու վերաբերյալ, բայց ստիպված է եղել հրաժարվել գործարքից՝ ամուսնալուծության գործընթացների արդյունքում պատճառված կորուստների հետևանքով  ։
1999 թվականի հունիսի 26-ին, 52 տարեկան հասակում, Կլենսը կրկին ամուսնացել է 32-ամյա գրող Ալեքսանդր Մերի Լլուելինի հետ ։
Ի զարմանս շատերի՝ Քլենսին պաշտպանել է իսլամը 2001 թվականի սեպտեմբերի 11-ի ահաբեկչությունից անմիջապես հետո՝ այդ օրը CNN-ին տված հարցազրույցի ժամանակ։ Սերտորեն կապված է եղել գեներալ Էնթոնի Զիննիի (Anthony Zinni) հետ, որը քննադատում էր Իրաքի պատերազմը։ Նրանք միասին աշխատել են երկու գրքերի վրա։
Քլենսին մահացել է 2013 թվականի հոկտեմբերի 1-ի գիշերը՝ կյանքի 67-րդ տարում՝ Բալթիմորի հիվանդանոցներից մեկում ։
Ջեկ Ռայանի աշխարհը
Թոմ Քլենսի առաջին վեպն է։ Սովետական ​​նորագույն հրթիռակիր սուզանավ «Կարմիր հոկտեմբերը», կապիտան Մարկ Ռամիուսի հրամանատարությամբ, ուղևորվում է ԱՄՆ-ի ափեր, հրամանատարը դավադրություն է իրականացրել մի քանի սպաների հետ, նրանք մտադիր են քաղաքական ապաստան հայցել։ Հյուսիսային նավատորմը գնում է ծով ՝ գրավելու նավը, սակայն իր ճանապարհին հանդիպում է բրիտանական և ամերիկյան ռազմածովային և օդային ուժերին։  Ջեք Ռայանը բացահայտեց Ռամիուսի ծրագիրը։  Նախագահի հետ հանդիպման ժամանակ նա ուրվագծում է իրավիճակի իր տեսլականը։  ԿՀՎ-ի մի խումբ սպաների մահից հետո նա անձամբ պետք է գործողություն իրականացնի ՝ պաշտպաններին օգնելու համար։  Թիմի մեծ մասը տարհանված է, և Ռամիուսն ու նրա հանցակիցները սուզանավը տանում են դեպի Նորֆոլկ։  Վեպի վերջում կռիվ է ընթանում «Կարմիր հոկտեմբերի» և սովետական ​​  «Քոնովալով»սուզանավի միջև, որի հրամանատարը Ռամիուսի աշակերտներից էր, ոով բացահայտեց ուսուցչի պլանները և նրան ծուղակը գցեց։  1990-ին նույնանուն կինոնկարը նկարահանվեց, որտեղ Ջեք Ռայանի դերում էր Ալեք Բոլդվինն, իսկ  Մարկ Ռամիուսի դերում՝  Շոն Քոններըը։  Հետագայում թողարկվեցին նույնանուն մի քանի համակարգչային խաղեր։
Ծովակալ Գերերի հիվանդության պատճառով Ռայանը զբաղեցնում է ԿՀՎ հետախուզության ղեկավարի տեղակալի պաշտոնը։ Կոլումբիական նարկոբարոնները ոչնչացնում են Բոգոտա ժամանած ամերիկյան դեսպանին և ՀԴԲ-ի տնօրենին։  Զայրացած նախագահը դիվերսիոն խմբեր է ուղարկում Կոլումբիա ՝ նարկոկարտելների դեմ պայքարելու համար, բայց հետո խորհրդատու Քութերի դավաճանությունը, որը որոշել էր նախագահական ընտրություններից առաջ թաքցնել իր ծայրերը ջրի մեջ, զինվորին տանում է ոչնչացման։  Ռայանը անհատական ​​մասնակցություն է ունենում նրանց փրկելու գործում։  1994 թվականին նույնանուն կինոնկարը նկարահանվեց, որտեղ Ռայանի դերում էր Հարիսոն Ֆորդը, իիսկ լարկի դրում՝ Ուիլեմ Դեֆոն։
Յոմ Կիպուրի պատերազմի ժամանակ ահաբեկիչները գտնում են Իսրայելի ռազմաօդային ուժերի կողմից կորցրած միջուկային ռումբը և որոշում են պատերազմ սկսել ԽՍՀՄ-ի և ԱՄՆ-ի միջև։  Նրանք պատրաստում են ջերմամեկուսիչ ռումբ և պայթեցնում են այն բեյսբոլի խաղի մեջ և Բեռլինում կազմակերպում են կրակոցներ ամերիկյան և խորհրդային տանկերի միջև։  Տեղի են ունենում փոխհրաձգությունները սովետական ​​և ամերիկյան զորքերի միջև։  Ստանալով ոչ ճիշտ հետախուզություն ՝ նախագահ Ֆոուլերը խուճապի է մատնում և գրեթե սկսում է միջուկային պատերազմը, բայց Ռայանին հաջողվում է ուղղակիորեն կապվել սովետական ​​նախագահ Նարմոնովի հետ և կանխել կոտորածը։  Ռուսաստանը և ԱՄՆ-ը հրաժարվում են ՄԲՀ-ներից։  2002 թվականին նկարահանված «Վախի գինը» ֆիլմում Բեն Աֆլեքը նկարահանվել է Ռայանի դերում։
Ջոն Քելլին` նավատորմի հատուկ նշանակության սպա, իր անձնական պատերազմն է վարում թմրանյութերի մաֆիայի դեմ, ով սպանեց իր ընկերուհուն։ Միևնույն ժամանակ, ԱՄՆ հրամանատարությունն այն օգտագործում է որպես Վիետնամի հետախուզման մեջ՝ մահվան դատապարտված ռազմագերիների ազատման պլանի համար։  Գործողության մասին թշնամին իմանում է, և վիետնամացիներն ուժեղացնում են ճամբարի հսկողությունը։  Քելլին դադարեցնում է գործողությունը, բայց հասցնում է գերի վերցնել սովետական ​​գնդապետի։  Ամերիկացիները բանտարկյալին փախանակում են գերուն դատապարտված ռազմագերիների կյանքի երաշխիքների դիմաց, որոնք այնուհետև տեղափոխվում են սովորական ճամբար։  Քելլին  դադարեցնում է վրեժխնդրությունը և բեմադրում է իր մահը ՝ կանգնելով ԿՀՎ շարքերում։  Այսպիսով, հայտնվում Ջոն Քլարկը։
Ռայանն ստանձնեց ազգային անվտանգության հարցերով նախագահի խորհրդականի պաշտոնը։ Ամերիկացի լոբբիստներին հաջողվում է ընդունել Ճապոնիայի ներմուծումը սահմանափակող օրինագիծ, որից հետո ԱՄՆ-ն ստանում է Ճապոնիայի կողմից տնտեսական և ռազմական հարձակումներ, որը գաղտնի կերպով ձեռք է բերել միջուկային մարտագլխիկներով ՄԲՀ։  Կաշառված ծրագրավորողը գործարկում է վիրուս, որը ջնջում է տնտեսական գործարքների մասին տեղեկատվությունը, իսկ ճապոնացի դեսնատավորները գրավում են Մարիանյան կղզիները։  Այնուամենայնիվ, ԿՀՎ-ի երկու օպերախատողների հաջողվում է խոցել վերջին ճապոնական  ինքնաթիռը և փրկել ընդդիմության առաջնորդին, իսկ ամերիկյան սուզանավային նավատորմը մի շարք հարձակումներ է հասցնում ճապոնական ուժերի վրա։  Ամերիկյան ռմբակոծիչները ոչնչացնում են ճապոնական հրթիռային հանքատեղեր և կանխում են Հնդկաստանի Ցեյլոն ներխուժումը։  Գրքի վերջում ճապոնացի օդաչուն, ով կորցրել է հարազատներին, իր ինքնաթիռը ուղղում է դեպի Կապիտոլիտ ՝ ոչնչացնելով ամերիկյան ամբողջ քաղաքական էլիտան։  Փոխնախագահ Ռայանը նախագահի երդում է տալիս։  «Նախագահի խոսքը» և «Արջը և վիշապը» վեպերի հետ միասին, վեպը ձևավորում է «Չինական եռերգություն»․ բոլոր իրադարձությունները տեղի են ունենում ԱՄՆ-ի մրցակցության ֆոնի վրա Չինաստանի հետ, որը ցանկանում է գրավել Սիբիր։
«Պատվի պարտքի» շարունակությունը։ Ռայանը նախագահ դարձավ օդաչուի հարձակման արդյունքում, որը ոչնչացրեց Սենատը՝ ողջ կառավարության հետ միասին։  Ամերիկան ​​վարակվում է Էբոլա վիրուսով Միացյալ Իսլամական Հանրապետության (միավորված Իրան և Իրաք) այաթոլլյան ռեժիմի պատճառով, որը ծրագրում է ներխուժել Սաուդյան Արաբիա։  Ռուսաստանի և Միացյալ Նահանգների միջև կա մերձեցում, որը պայմանավորված է Չինաստանի աճող սպառնալիքով, Գոլովկոն ակտիվորեն «ճիշտ մարդկանց», ներառյալ Բոնդարենկոյին, բարձր պաշտոնների է նշանակում։  Ահաբեկիչները հարձակվում են մանկապարտեզի վրա ՝ պատանդ վերցնելով Ռայանի դստերը։  Ռայանը երկու բրիգադ է տեղափոխում Սաուդյան Արաբիա և Հնդկաստանի վարչապետին ստիպում է վերացնել Հորմուզի նեղուցի շրջափակումը։  Ամերիկյան, սաուդյան և քուվեյթյան ուժերը հաղթում են իրենց ուժերը գերազանցող տանկային  «Ալլահի բանակին»։  Ամերիկացի ռմբակոծիչը ոչնչացնում է յաթոլլային։  Ռայանը ճանաչում է Թայվանի անկախությունը և հայտարարում է «Ռայանի վարդապետություն». Այժմ ոչ ոք չի կարող առանց պատժի գնդակահարել Ամերիկայի քաղաքացիներին։
Սերտորեն կապված է նույնանուն համակարգչային խաղի հետ։ Ջոն Քլարկը ղեկավարում է էլիտար հակաահաբեկչական «Ծիածան» խմբավորումը  և կանխում է մարդկության մահը ֆանատիկոսների կազմակերպության կողմից մշակված վիրուսից, որը նպատակ ուներ մաքրել Երկիրը մարդկանցից `հանուն բնության պահպանման։
«Նախագահի խոսքի» շարունակությունը։ Չինական ոստիկանության կողմից երկու կաթոլիկ քահանաների սպանությունից հետո ԱՄՆ-ը և այլ երկրներ հրաժարվում են չինական ապրանքներ ձեռք բերելուց, Չինաստանում պակասում է նավթ և ցորեն գնելու համար անհրաժեշտ արժույթը։  Չինաստանի ղեկավարները որոշում են գրավել Ռուսաստանի տարածքը։  Բոնդարենկոն դառնում է Հեռավոր Արևելքի ռազմական շրջանի հրամանատար։  Ռուսաստանը միանում է ՆԱՏՕ-ին, իսկ «Ծիածանի» մարտիկները աշխատում են Ռուսաստանի հատուկ նշանակության ուժերի հետ։  Չնայած դրան, չինական բանակները ներխուժում են Հեռավոր Արևելք։  ԱՄՆ ուժերը օգնում են հետ մղել չինական ներխուժումը։  Չինացիները փորձում են միջուկային հարձակումը սկսել Միացյալ Նահանգների վրա, բայց «Ծիածանի» և «Հատուկ նշանակության ջոկատների» մարտիկները պայթեցնում են հրթիռները, բայց մեկը, որը հասցնում է գործարկվել, ոչնչացնում է հրթիռային պաշտպանությունը։  Դրանից հետո Չինաստանում հեղափոխություն է տեղի ունենում, որը տապալում է կոմունիստներին։
Իրադարձությունները վերադառնում է այն շրջան, երբ Ռայանը ԿՀՎ վերլուծաբան էր։ Ռայանն օգնում է ՊԱԿ-ի գաղտնագրային սպային, ով բացահայտել էր Հռոմի պապին սպանելու պլանը, փախչել Արևմուտք և բրիտանացի դիվանագետների հետ միասին կալանավորում է մահափորձի կազմակերպիչին։
Ջեք Ռայանի որդին ՝ Ջոնը, միանում է գաղտնի հակաահաբեկչական կազմակերպությանը ՝ ֆիզիկապես ոչնչացնելով ահաբեկչական առաջնորդներին, ովքեր միաժամանակ կոտորածներ են կազմակերպել ԱՄՆ-ի առևտրային կենտրոններում։
Աշխարհում տեղի են ունենում խորհրդավոր սպանություններ, ինքնաթիռների անհետացումներ, սարքավորումների և միջուկային էներգիայի հետ կապված տարբեր տեսակի սարքերի գողություն։  Ջեք Ռայան կրտսերը և «Կամպուս» կազմակերպության նրա գործընկերները կարծում են, որ Էմիրի գլխավորած իսլամական ահաբեկչական կազմակերպությունն է կանգնած այս իրադարձությունների հետևում։  «Կամպուսի» խնդիրն է շտաբը գտնել։
Ռուսաստանում ՆԱՏՕ-ում երկար տարիներ մնալուց հետո իշխանության են գալիս ուժայինները՝ նախագահ Վալերի Վոլոդինի գլխավորությամբ, ինչը հանգեցնում է Միացյալ Նահանգների հետ հարաբերությունների կտրուկ սրմանը։ ԱԴԾ-ն ոչնչացնում է ամբողջ Ռուսաստանում կազմակերպված հանցավորությունները՝ ձեռք չտալով միայն  ամենամեծ սլավոնական խմբին ՝ «Յոթ ուժեղ մարդ»-ին, որը այն վերածվում է իր գաղտնի ստորաբաժանման։  Վոլոդինի պնդումները Խորհրդային Միության վերականգնման համար հանգեցնում են Էստոնիայի դեմագրեսիայի, որը, սակայն, տևեց ընդամենը հինգ ժամ ՝ կապված ՆԱՏՕ-ի զորքերի ժամանման հետ։  Դրանից հետո Վոլոդինը մշակում է ավելի նուրբ ծրագիր, որն ուղղված է Ուկրաինան գրավելուն։  Կազմակերպելով ԱՀԾ-ի տնօրեն Ստանիսլավ Բիրյուկովի սպանությունը, որը բարյացկամ է ամերիկացիների հանդեպ, Վոլոդինը առիթ է ստանում ՝ միավորելու ԱՀԾ-ն ու ԱԴԾ ն, իրականում հին ՊԱԿ-ի մեջ։  Պոլոնիում-210-ով թունավորվում է  Սերգեյ Գոլովկոյի։  «Յոթ ուժեղ մարդու» զինյալները՝ օրենքվ գող Դմիտրի Նեստերովի գլխավորությամբ, որի մականուն «Գլեբ Ռեզանի» էր, ապակայունացնում են իրավիճակը Ուկրաինայում։ Բնակչությանը մասսայաբար  Ռուսաստանի անձնագրեր էին հանձնվում։  Սևաստոպոլում ռուսամետ ակտիվիստները գրավում են ԿՀՎ-ի գաղտնի բազան:Կազմակերպելով Ուկրաինայի առաջատար ռուսամետ կուսակցության առաջնորդ Օքսանա Զուևայի սպանությունը և Դոնեցկում տեղի ունեցած ռուսամետ հանրահավաքի վրա կատարված հարձակումը ՝ ԱԴԾ-ն Վոլոդինին հիմք է տալիս սկսելու ներխուժումը Ուկրաինա։ Ամերիկյան հատուկ նշանակության ուժերը օգնում են ուկրաինական բանակին, սակայն ամերիկյան զորքերի մասնակցության մասին կասկած և հարձակումը հետ մղելու որևէ հնարավորություն չկա։  Մինչդեռ, Ջեք Ռայանը վերլուծում է երեսուն տարի առաջ տեղի ունեցած իրադարձությունները և եզրակացնում, որ ԱԴԾ-ի տնօրեն Ռոման Թալանովը՝ կիսալեգենդար սովետական ​​«Զենիթ» մարդասպանն է, որը ներգրավված է 1985 թվականին ՊԱԿ-ում 204 միլիոն դոլարի առևանգման խորհրդավոր գործի մեջ։  Ռայանի որդին ՝ Ջեք կրտսերը, պարզում է, որ այդ գումարը գողացել է Վոլոդինը, ով 90-ականներին Ռուսաստանում հիմնադրեց առաջին առևտրային բանկը ՝ այդպիսով ստանձնելով սեփականաշնորհման գործընթացը։  Այնուհետև, 90-ականների սկզբին, Տալանովը մտավ «Յոթ ուժեղ մարդ» հանցավոր խմբում, դարձավ օրենքով գող և, օգտագործելով հանցավոր խմբերի հնարավորությունները, Վոլոդինին բերեց իշխանության՝ ստանալով ԱԴԾ տնօրենի պաշտոնը։  Գրեյլ Ռեզանոյին գրավելով ՝ Ռայանը կապվում է Վոլոդինի հետ և հայտարարում, որ կարող է բացահայտել և ապացուցել փաստերը իր քրեական կենսագրությունից։  Վախենալով հետևանքներից ՝ Վոլոդինը դադարում է ագրեսիան Ուկրաինայի դեմ։  Ղրիմը անջատվում է Ռուսաստան։  Թալանովը սպանվում է այն գողերի կողմից, ովքեր իմացել են, որ նա ՊԱԿ-ի գործակալ է։
Առանձին ստեղծագործություններ
Կարմիր փոթորիկ է բարձրանում »(անգլերեն Red Storm Rising) (1986) իսլամիստ մահապարտների մի խումբ ոչնչացնում է Նիժնեվարտովսկի նավթավերամշակման գործարանը։ Քաղբյուրոն որոշում է նավթ վերցնել պարսկական ավազանի երկրներից, բայց դրա համար անհրաժեշտ է հաղթել ՆԱՏՕ-ի երկրներին։ Պատերազմ կա ՆԱՏՕ-ի և ԽՍՀՄ-ի միջև։ Խորհրդային ցամաքային ուժերը չեն կարողանում հաղթահարել Գերմանիայում ՆԱՏՕ-ի զորքերի դիմադրությունը, մինչդեռ սովետական ​​նավատորմը և ինքնաթիռները անսպասելիորեն գրեթե շահում են Ատլանտյան պատերազմը։ Համահեղինակն է Լարի Բոնդը։ Ծառայեց որպես նույն անունով համակարգչային խաղի հիմք։ Վեպը «Ռայան աշխարհ» -ի մաս չէ։ («Նախագահի խոսքը» վեպում հիշատակվում է ԽՍՀՄ-ի և ՆԱՏՕ-ի միջև պատերազմի մասին, բայց այս թեման ավելին չի բացահայտվում)։ «Հարվածայիմ սուզանավ» (Eng. SSN) (1996) Չինաստանի հետ պատերազմի ժամանակ .«Շայեն» սուզանավի առաքելության մասին, որը ժայթքել է վիճելի Սպրատլի կղզիները։ Գիրքը «Ռայան աշխարհ» -ի մաս չէ։ «Միացյալ խաղեր-քաղաքականություն» - համահեղինակ է Մարտին Գրինբերգի հետ։ Հիմք ընդունելով «Որսորդությունը կարմիր հոկտեմբերին» վեպերի, «Հայրենասերների խաղեր», «Ուղղակի և պարզ սպառնալիք» և «Աշխարհի բոլոր վախերը» վեպերի հիման վրա, նկարահանվել են առևտրային հաջողված ֆիլմեր `գլխավոր դերերում հանրաճանաչ դերասաններով։ Ֆիլմերի ամենալավ վաճառքի պես, դրանք Քլենսի երկրպագուների կողմից թշնամության են ենթարկվել բնօրինակ սյուժեի անվճար օգտագործման պատճառով։
Համակարգչային խաղեր
Թոմ Քլենսիի անունը համակարգչային խաղերի արտադրության մեջ վաղուց դարձել է ապրանքանիշ, անվանումները սովորաբար սկսվում են նրա անունով («Tom Clancy’s»): Այս խաղերից բացի, ակտիվորեն հրատարակվել են նաև նրա կեղծանվամբ գրքեր։ Թոմ Քլենսիի «SSN» առաջին համակարգչային խաղը թողարկվել է 1996 թվականին Clancy Interactive Entertainment and Virtus Corporation-ի կողմից։ Հետագա բոլոր ապրանքները մշակել է Red Storm Entertainment-ը։ 1998 թվականից ի վեր Թոմ Քլենսիի խաղերի հրատարակիչը եղել է Ubisoft Entertainment-ը, որը 2000 թվականին ձեռք է բերել Red Storm Entertainment ընկերությունը։
Ծանոթագրություններ
Կատեգորիա:21-րդ դարի ամերիկացի վիպասաններ Կատեգորիա:ԱՄՆ-ի հանրապետական կուսակցության անդամներ Կատեգորիա:Ամերիկացիներ իռլանդական ծագմամբ Կատեգորիա:20-րդ դարի ամերիկացի վիպասաններ Կատեգորիա:Ամերիկացի տղամարդ վիպասաններ Կատեգորիա:Ամերիկացի գրողներ Կատեգորիա:Ամերիկացի արձակագիրներ Կատեգորիա:Ամերիկացի սցենարիստներ Կատեգորիա:Գրական կեղծանուններով հայտնի հեղինակներ
Ալան Բլինդեր
Բլինդերը IDEAS/RePEc համաձայն ամենաազդեցիկ տնտեսագետներից մեկն է և նա համարվում է «իր սերդնի տնտեսական մտքերից մեկը» ։
Նա ծառայել է նախագահ Բիլ Քլինթոնի Տնտեսական խորհրդատուների խորհրդում 1993 թվականի հունվարից մինչև 1994 թվականի հունիս և որպես Դաշնային պահուստային համակարգի կառավարիչների խորհրդի փոխնախագահ`1994 թվականի հունիսից մինչև 1996 թվականի հունվարը ։
Բլինդերի վերջին ակադեմիական աշխատանքը կենտրոնացված է հատկապես դրամավարկային քաղաքականության և կենտրոնական բանկային գործունեության, ինչպես նաև աշխատատեղերի «օֆշորավորման» վրա։ Նրա աշխատությունը հրապարակվել է Նյու Յորք Թայմսում, Վաշինգտոն Փոսթում, ինչպես նաև The Wall Street Journal-ում։
Ինչ վերաբերում է 2008 թ.-ին խոշոր ֆինանսական հաստատությունների հալածմանը, ապա Բլինդերը տաս դաս անցկացրեց գործընկեր տնտեսագետների համար հետևյալ թեմաներով՝ «Դա կարող է պատահել այստեղ», «Խարդախությունն ու մոտալուտ կեղծիքները կարող են աճել ՝ մակրոտնտեսական նշանակություն ստանալու համար», « Չափազանց բարդությունը միայն հակամրցակցային է, դա վտանգավոր է » և «Ձեռք բերված խթանները առևտրականներին դրդում են գնալ զիջման ։
Վաղ կյանք
Բլինդերը ծնվել է հրեաների ընտանիքում, Նյու Յորքի Բրուքլին քաղաքում։ Ավարտել է Նյու Յորքի Սյոսսեթ քաղաքի Սիոսեթի ավագ դպրոցը։ Բլինդերը տնտեսագիտության իր բակալավրի աստիճանը ստացել է Փրինսթոնի համալսարանից, ավարտելով այն գերազանց 1967 թվականին։
Այնուհետև նա ավարտելով Լոնդոնի տնտեսագիտական դպրոցը 1968 թվականին ստացավ տնտեսագիտության մագիստրոսի կոչում ստացավ, որից հետո 1971 թվականին ստացավ տնտեսագիտության դոկտորի կոչում ՝ Մասաչուսեթսի տեխնոլոգիական ինստիտուտից ։ Նրան խորհուրդ էր տվել Ռոբերտ Սոլոուն ։
Ակադեմիական կարիերա
Բլինդերը Փրինսթոնի տնտեսագիտության և հասարակայնության կապերի Գորդոն Ս. Ռենցշլերի հուշահամալիրի պրոֆեսոր է, որտեղ նա գտնվում է 1971 թվականից, իսկ 1988 թվականից 1990 թվականներին նախագահել է տնտեսագիտության բաժինը ։ Բլինդերը 1990 թվականին հիմնել է Փրինսթոնի Գրիսվոլդ տնտեսական ուսումնասիրությունների կենտրոնը, որտեղ եղել է դիտորդական խմբի փոխնախագահ։
1978 թվականից ի վեր Բլինդերը Տնտեսական հետազոտությունների ազգային բյուրոյի գիտաշխատող է ։ Նա Արևելյան տնտեսական ասոցիացիայի նախկին նախագահ է և Ամերիկյան տնտեսական ասոցիացիայի փոխնախագահ։ 2011-ին ճանաչվել է վերջինիս վաստակավոր գործընկեր ։ Նա Ամերիկայի Արվեստների և Գիտությունների Ակադեմիայի անդամ է 1991 թվականից, 1996 թվականից Ամերիկյան փիլիսոփայական հասարակության անդամ, ինչպես նաև 2008 թվականից Արտաքին հարաբերությունների խորհրդի խորհրդի անդամ ։
Բլինդերի դասագիրքը «Տնտեսագիտություն. Սկզբունքներ և քաղաքականություն», որը համահեղինակ է Վիլյամ Բաումոլի հետ, առաջին անգամ լույս է տեսել 1979 թվականին, իսկ 2012 թվականին տպագրվել է իր տասներկուերորդ հրատարակչությամբ ։
2009 թվականին Բլինդերը ներգրավվեց Քաղաքական և սոցիալական գիտությունների ամերիկյան ակադեմիա, իր «վաստակավոր կրթաթոշակի համար` հարկաբյուջետային քաղաքականության, դրամավարկային քաղաքականության և եկամուտների բաշխման, ինչպես նաև այդ գիտելիքները հետևողականորեն բերելու համար հանրային ասպարեզում ։ Նա ազատ առևտրի ուժեղ կողմնակից է ։ Բլինդերը քննադատաբար է վերաբերվել ԱՄՆ-ի ազգային պարտքի հրապարակային քննարկմանը ՝ այն բնութագրելով որպես ընդհանուր առմամբ ՝ սկսած «լակոտից մինչև սարսափելի» ։